Šesta vazmena nedjelja C

Ulazna pjesma

Ugodnu vijest oglašujte, neka se čuje, objavljujte do nakraj zemlje: Gospodin izbavi narod svoj, aleluja!

usp. Iz 48,20

Zborna molitva

Udijeli nam, svemogući Bože, neoslabljenim zanosom slaviti ove dane u čast uskrslom Gospodinu, da Kristov spomen bude djelatan u našem životu i radu. Po Gospodinu.

Prvo čitanje Dj 15,1-2.22-29 

Čitanje Djela apostolskih 

U one dane: Siđoše neki iz Judeje u Antiohiju i počeše učiti braću: »Ako se ne obrežete po običaju Mojsijevu, ne možete se spasiti.« Kad između njih te Pavla i Barnabe nasta prepirka i raspra nemalena, odrediše da Pavao i Barnaba i još neki drugi između njih uzađu u Jeruzalem k apostolima i starješinama poradi tog pitanja. Tad apostoli i starješine zajedno sa svom Crkvom zaključe izabrati neke muževe između sebe i poslati ih u Antiohiju s Pavlom i Barnabom. Bijahu to Juda zvani Barsaba, i Sila, muževi vodeći među braćom. Po njima pošalju ovo pismo: »Apostoli i starješine, braća, braći iz poganstva po Antiohiji, Siriji i Ciliciji - pozdrav! Budući da smo čuli kako vas neki od naših, ali bez našega naloga, nekakvim izjavama smetoše i duše vam uznemiriše, zaključismo jednodušno izabrati neke muževe i poslati ih k vama zajedno s našim ljubljenim Barnabom i Pavlom, ljudima koji su svoje živote izložili za ime Gospodina našega Isusa Krista. Šaljemo vam dakle Judu i Silu. Oni će vam i usmeno priopćiti to isto. Zaključismo Duh Sveti i mi ne nametati vam nikakva tereta osim onoga što je potrebno: uzdržavati se od mesa

žrtvovana idolima, od krvi, od udavljenoga i od bludništva. Budete li se toga držali, dobro ćete učiniti. Živjeli!« Riječ Gospodnja.

Otpjevni psalam Ps 67,2 3.5-6.8

Pripjev: Neka te slave narodi, Bože,

svi narodi neka te slave! 

Smilovao nam se Bog i blagoslovio nas, 
obasjao nas licem svojim, 
da bi sva zemlja upoznala putove tvoje, 
svi puci tvoje spasenje!

Nek se vesele i kliču narodi

jer sudiš pucima pravedno

i narode vodiš na zemlji. 
Neka te slave narodi, Bože, 
svi narodi neka te slave! 
Bog nas blagoslovio! 
Neka ga štuju svi krajevi svjetski!

Drugo čitanje otk 21,10-14.22-23 

Pokaza mi sveti grad gdje silazi s neba.

Čitanje Otkrivenja svetog Ivana apostola Anđeo me prenese u duhu na goru veliku, visoku i pokaza mi sveti grad Jeruzalem: silazi s neba od Boga, sav u slavi Božjoj, blistav poput dragoga kamena, kamena slična kristalnom jaspisu; okružen zidinama velikim i visokim, sa dvanaest vrata: na vratima dvanaest anđela i napisana imena dvanaest plemena Izraelovih. Od istoka vrata troja, od sjevera vrata troja, od juga vrata troja, od zapada vrata troja. Gradske su zidine imale dvanaest temelja, a na njima dvanaest imena dvanaestorice apostola Jaganjčevih.

Hrama u gradu ne vidjeh.Ta Gospod, Bog, Svevladar, hram je njegov - i Jaganjac! I gradu ne treba ni sunca ni mjeseca da mu svijetle. Ta slava ga Božja obasjala i svjetiljka mu Jaganjac! Riječ Gospodnja.

Pjesma prije evanđelja Iv 14,23 

Ako me tko ljubi, čuvat će moju riječ, govori Gospodin: 
i Otac će moj ljubiti njega i k njemu ćemo doći!

Evanđelje Iv 14,23-29

Duh Sveti dozivat će vam u pamet

sve što vamja rekoh.

Čitanje svetog Evanđelja po Ivanu

U ono vrijeme: Reče Isus svojim učenicima:

»Ako me tko ljubi, čuvat će moju riječ pa će

i Otac moj ljubiti njega i k njemu ćemo doći

i kod njega se nastaniti. Tko mene ne ljubi,

riječi mojih ne čuva. A riječ koju slušate nije

moja, nego Oca koji me posla.

To sam vam govorio dok sam boravio

s vama. Branitelj - Duh Sveti, koga će

Otac poslati u moje ime, poučavat će vas

o svemu i dozivati vam u pamet sve što vam ja rekoh. Mir vam ostavljam, mir vam svoj dajem. Dajem vam ga, ali ne kao što svijet daje. Neka se ne uznemiruje vaše srce

1 neka se ne straši. Čuli ste, rekoh vam: 'Odlazim i vraćam se k vama.' Kad biste me ljubili, radovali biste se što idem Ocu jer Otac je veći od mene. Kazao sam vam to sada, prije negoli se dogodi, da vjerujete kad se dogodi.« Riječ Gospodnja.

Molitva vjernika

Braćo i sestre, nebeski nas je Otac obdario darom ljubavi i okrijepio snagom svoga Duha. Obratimo mu se smjernom molitvom da uvijek budemo vjerni suradnici Duha Svetoga. Daj nam svoga Duha, Gospodine.

1. Neka Duh Sveti bude vođa i nadahnitelj tvoje Crkve i svih vjernika u životu vjerei u zauzimanju za dobrobit svijeta i društva, molimo te.

2. Prodahni mudrošću Duha Svetoga sve koji naviještaju tvoju riječ:

daj da budu vjerni sluge Duha Svetoga i istinski svjedoci tvoje ljubavi, molimo te.

3. U svima onima koji će u našoj župnoj zajednici pristupiti svetom sakramentu potvrde, probudi živu želju za tobom te budu svjedoci Duha kojeg im daješ, molimo te.

4. Sve kršćane koji teže za obnovom života Crkve, sve molitvene skupine, kršćanske zajednice

i pokrete, ujedini svojim Duhom i njihova nastojanja usmjeri putem istinskoga življenja evanđelja, molimo te.

5. Nas, sabrane u tvoje ime, ispuni svojim mirom i učini nas nositeljima tvoje ljubavi prema svima koje susrećemo, molimo te.

Bože, ljubitelju ljudi, u daru Duha Svetoga dao si nam Branitelja koji u nama čuva istinu tvoje riječi. Daj da naš život bude život istine, u snazi Kristove ljubavi. Po Kristu.

Darovna molitva

Gospodine, nek se s prinosom ove žrtve vine k tebi i naša molitva. Očisti nas svojom milošću i uskladi nam srce s otajstvima tvoje velike ljubavi. Po Kristu.

Pričesna pjesma

Ako me ljubite, zapovijedi moje čuvajte, govori Gospodin. I ja ću moliti Oca, i on će vam dati drugoga Branitelja, da bude s vama zauvijek, aleluja.

Iv 14,15-16

Popričesna molitva

Svemogući vječni Bože, ti nas Kristovim uskrsnućem obnavljaš za vječni život. Umnoži u nama plod vazmenog otajstva i ulij nam u srce snagu ove spasonosne hrane. Po Kristu.

Prijedlozi za pjevanje prema „Živom vrelu“ 4/2010.

Ulazna: 555 Gospodin slavno uskrsnu

Otpjevni ps.: 109 Neka te slave

Prinosna: 237 Mir svoj, 0 Bože

Pričesna: 273 Ja sam s vama

Završetak: 556 Krist iz groba ustade

